মখদুম আহমেদ মেহমুদ

মখদুম আহমেদ মাহমুদ () (জন্ম: ১২ সেপ্টেম্বর ১৯৫৫) একজন পাকিস্তানি ব্যবসায়ী ও রাজনীতিবিদ। তিনি জেডিডাব্লিউ গ্রুপের চেয়ারম্যান। তিনি জামাল দীন ওয়ালি তহসিল সাদিকাবাদ উপজেলার রহিম ইয়ার খান জেলার বাসিন্দা। তিনি ১৯৯০–১৯৯৩ সালে আইজেআইর প্রার্থী হিসেবে, ১৯৯৩ থেকে ১৯৯৬ এবং ১৯৯৬ থেকে ১৯৯৯ সালে পিএমএল-এন-এর প্রার্থী হিসেবে জাতীয় পরিষদে নির্বাচিত হন। তিনি ১৯৮৮ থেকে ১৯৯০ সালে পিএমএল-এন-এর প্রার্থী হিসেবে এবং ২০০৮ থেকে ২০১২ সালে পিএমএল-এফ-এর প্রার্থী হিসেবে পাঞ্জাব প্রাদেশিক পরিষদে নির্বাচিত হন। তিনি ২০০১ থেকে ২০০৫ সাল পর্যন্ত রহিম ইয়ার খান জেলার জেলা নাজিম ছিলেন। ২০১২ সালের শেষ দিকে তিনি পিএমএল-এফ ত্যাগ করে পিপিপি-তে যোগ দেন। তৎকালীন প্রেসিডেন্ট আসিফ আলী জারদারির ইচ্ছায় তিনি দল পরিবর্তন করেন। জারদারি তাকে পাঞ্জাবের গভর্নর মনোনীত করেন।

পিপলস পার্টি-তে যোগদানের আগে তিনি মুসলিম লীগ-এফ-এর সদস্য ছিলেন। তবে গভর্নর পদ নিশ্চিত হওয়ার পর তিনি দল পরিবর্তন করে পিপিপিতে যোগ দেন। বর্তমানে তিনি পিপিপি দক্ষিণ পাঞ্জাব শাখার সভাপতি।

 রাজনৈতিক জীবন 
৩ জানুয়ারি ২০১৩ সালে তিনি পাঞ্জাবের ২৯তম গভর্নর হিসেবে শপথ নেন। ২০১৩ সালের পাকিস্তানি সাধারণ নির্বাচনে পিএমএল-এন ব্যাপক জয়লাভ করার পর তিনি ১৩ মে ২০১৩ সালে গভর্নর পদ থেকে পদত্যাগ করেন।

 তথ্যসূত্র 

বিষয়শ্রেণী:জীবিত ব্যক্তি
বিষয়শ্রেণী:১৯৬১-এ জন্ম
বিষয়শ্রেণী:পাঞ্জাব, পাকিস্তানের গভর্নর
বিষয়শ্রেণী:আল্লামা ইকবাল উন্মুক্ত বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পাকিস্তান পিপলস পার্টির রাজনীতিবিদ
বিষয়শ্রেণী:করাচির রাজনীতিবিদ
বিষয়শ্রেণী:পাঞ্জাব এমপিএ ১৯৮৮–১৯৯০
বিষয়শ্রেণী:পাঞ্জাব প্রাদেশিক পরিষদের সদস্য ২০০৮-২০১৩